**Mekanizmi për ankesa dhe parashtresa**

Qeveria e Republikës së Maqedonisë së Veriut siguroi mbështetje financiare nga Banka Botërore për përmirësimin e rrjetit rrugor lokal dhe kushteve të jetesës në komunat e Njësive të Vetëqeverisjes Lokale (NJVL).

Për qëllimet e rindërtimit të infrastrukturës ekzistuese të rrugëve lokale (rrugë urbane / rurale, rrugë rajonale dhe lokale), shtigje për këmbësorë, ndriçim rrugor, nga furnizimi me ujë dhe ndërtimi i kapaciteteve të stafit komunal, sigurohet një investim prej 70 milion euro dhe autoriteti për përdorimin e fondeve është Ministria e Transportit dhe Lidhjeve (MTL), dmth. përmes Njësisë për Zbatimin e Projektit (EIP) me implementimin e Projektit për lidhjen e rrugëve lokale (LPPP).

Projekti dhe realizimi i aktiviteteve të ndërtimit të projektit do të ketë një ndikim pozitiv në komunë, veçanërisht në përmirësimin e ekonomisë së komunitetit, mjedisit dhe aspekteve sociale. Rindërtimi i rrjetit rrugor lokal do të sigurojë qasje më të shpejtë dhe më të sigurt në të gjitha vendet në komunë, gjë që do të ketë një ndikim pozitiv në sektorin e transportit, bujqësinë dhe sektorët e tjerë në zhvillim ekonomik mbi të cilët mbështetet zhvillimi i përgjithshëm ekonomik i komunës në të ardhmen, por gjithashtu do t'u sigurojë banorëve një qasje më të mirë në shërbimet lokale, të tilla si kujdesi shëndetësor, institucionet arsimore, qendrat e punës sociale që mbulojnë territorin e komunës.

EIP brenda MTL në përputhje me politikat dhe kërkesat në fushën e mjedisit dhe aspektit shoqëror dhe Bankës Botërore, dmth. Kuadri për Mjedisin dhe Aspektet Sociale - Standardi për Mjedisin dhe Aspektet Sociale 10, prezantoi një Mekanizëm të Ankesave dhe Parashtresave që do të sigurojë përgjegjësi për të gjithë ankesat dhe parashtresat, veçanërisht për palët e prekura dhe të interesuara dhe komunitetin në tërësi.

Përfshirja dhe ndërveprimi i vazhdueshëm me grupe të ndryshme të palëve të interesit është thelbësore për rritjen e pranimit të masave dhe aktiviteteve të planifikuara dhe zbatimin e tyre të suksesshëm. Qëllimi i procesit të informimit dhe konsultimit është të informojë publikun në lidhje me rindërtimin / rihabilitimin e planifikuar dhe për të marrë reagime nga përfaqësuesit e vetëqeverisjes lokale, banorët, dhe veçanërisht nga palët e prekura dhe të interesuara (nevojat, pikëpamjet dhe mendimet e tyre në lidhje me Projektin).

Publiku, dhe posaçërisht palët e interesuara dhe të prekura, do të jenë në gjendje të përdorin procedurën e Mekanizmiz të ankesave dhe parashtresave dhe të marrin pjesë në mënyrë aktive në zbatimin e Projektit. Në mënyrë që të marrë ankesa dhe parashtresa nga palët e prekura dhe të interesuara, EIP ka krijuar një procedurë të Mekanizmit të Ankesave dhe Parashtresave, që përfshin një Formular të Ankesave dhe Parashtresave nga palët e prekura dhe të interesuara gjatë fazës së ndërtimit të Projektit.

Formulari i ankesave dhe parashtresave do të jetë në dispozicion në formë elektronike në faqen e internetit të Ministrisë së Transportit dhe Lidhjeve dhe në faqen zyrtare të Komunës.

Formulari i ankesave dhe parashtresave që mund të përdoret gjatë punimeve të ndërtimit përgatitet për popullatën lokale (në rast të ndonjë incidenti ekologjik apo çfarëdo tjetër ose dëmtimi të pronës private).

Popullata lokale do të njihet me këtë mundësi përmes Informatave të botuara në Tabelën informative brenda njësisë së bashkësisë lokale, faqes në internet të komunës dhe përmes radios lokale dhe stacionit televiziv lokal, si dhe në faqen zyrtare të MTL.

EIP do të sigurojë që Mekanizmi i ankesave dhe parashtresave të jetë në gjendje t'u përgjigjet të gjitha ankesavedhe parashtresave të marra, veçanërisht nga palët e interesuara dhe grupet e cenueshme.

Që kjo procedurë të funksionojë, duhet të ndërmerren hapat e mëposhtëm për të siguruar që Mekanizmi i Ankesave dhe Parashtresave të jetë plotësisht funksional:

Hapi 1: Regjistrimi i ankesave të pranuara në regjistrin e Mekanizmit të Ankesave dhe Parashtresave;

Hapi 2: Lëshimi i vërtetimit për personin i cili paraqiti ankesën për pranimin e së njëjtës brenda 5 ditësh;

Hapi 3: Hetimi i ankesës dhe parashtresës;

Hapi 4: Zgjidhja e ankesës dhe parashtresës brenda 15 ditëve nga pranimi i saj;

Hapi 5: Të ndiqet, monitorohet.

Në rastet kur ankesat dhe parashtresat janë jo të plota dhe linja është mjaft e qartë, EIP do të ndihmojë dhe këshillojë për formulimin / plotësimin e ankesave dhe parashtresave, në mënyrë që të bëhet e qartë dhe që të mund EIP të marrë një vendim, i cili do të jetë më i miri në interesin e personave të prekur nga realizimi i Projektit.

Nëse EIP nuk është në gjendje të gjejë një zgjidhje afatshkurtër të problemit, atëherë do të gjenden masa korrigjuese afatgjata për t'i zgjidhur ato.

Parashtruesi i paraqitjes do të informohet për veprimet korrigjuese të propozuara dhe ndjekjen e tyre brenda 25 ditëve kalendarike pas njohjes së ankesës dhe parashtresës. Në një situatë kur EIP nuk është në gjendje të zgjidhë çështjen konkrete përmes Mekanizmit të Ankesave dhe Parashtresave ose nëse nuk nevojitet asnjë veprim, do të japë një shpjegim të hollësishëm / arsyetim se pse çështja nuk është zgjidhur. Përgjigja do të përmbajë gjithashtu një shpjegim se si personi / organizata që paraqiti ankesën dhe parashtresën mund të paraqesë përsëri një ankesë në rast se rezultati është i pakënaqshëm.

Në çdo kohë, ankuesit mund të kërkojnë mjete të tjera juridike në përputhje me legjislacionin e Republikës së Maqedonisë së Veriut, duke përfshirë një ankesë formale gjyqësore.

Ankesat mund të plotësohen me gojë me telefon, me shkrim (me postë ose e-mail) ose duke plotësuar Formularin e Ankesave dhe Parashtresave.

Formulari i ankesave dhe parashtresave do të jetë në dispozicion në faqen e internetit të komunës për zbatimin e informacionit të qartë se si reagimet, pyetjet, komentet, shqetësimet dhe ankesat mund të paraqiten nga çdo palë e interesuar dhe informatat në lidhje me menaxhimin e Mekanizmit për parashtresa nga EIP dhe në lidhje me procedurën dhe afatet.

Me qëllim të arkivimit dhe përcjelljes së ankesave dhe parashtresave të pranuara brenda Projektit, do të krijohet një regjistër i Mekanizmit të Ankesave dhe Parashtresave.

Anëtarët e emëruar posaçërisht për të monitoruar Mekanizmin e Ankesave dhe Parashtresave do të mbajnë evidencën e ankesave të ardhura dhe ankesave dhe parashtresave të zgjidhura. Kjo do të përfshijë:

* Numri i ankesave;
* Data e pranimit;
* Emri i palës së interesuar, gjinia, mosha dhe informata për kontakt;
* Data e pranimit;
* Përshkrimi i ankesës;
* Përshkrimi i aktiviteteve të ndërmarra dhe
* Data e zgjidhjes së ankesës.

Të gjitha ankesat dhe parashtresat e marra do të përpunohen nga një Komision që do të përbëhet nga të paktën tre persona: një përfaqësues i EIP, një përfaqësues i Njësisë së Vetëqeverisjes Lokale dhe një Përfaqësues i popullatës lokale, gjegjësisht kryetari i bashkësisë vendore.

Emrat dhe informacionet e kontaktit të përfaqësuesve të përmendur dhe komunës do të renditen edhe në tabelat që vendosen para fillimit të aktiviteteve të ndërtimit në terren.

Popullata vendase do të jenë në gjendje të paraqesin komentet, ankesat dhe parashtresat e tyre tek një person i caktuar nga komuniteti i tyre lokal. Si pjesë e Komisionit, ai person duhet gjithashtu të informohet për rrjedhën e procedurës për ankesa dhe parashtresa.

**Person për kontakt nga Njësia për Zbatimin e Projektit**

**Sashka Bogdanova Ajceva**

**Konsulent për mjedisin jetësor dhe aspektet sociale**

**tel: + 389 (2) 3145 535**

**Е-mail:** **saska.bogdanova.ajceva.piu@mtc.gov.mk**

Аdresa: Ministria e Transportit dhe Lidhjeve-Njësia për Zbatimin e Projektit

Rr. “Cërvena Skopska Opshtina” nr. 4

1000 Shkup

Republika e Maqedonisë së Veriut

web: <http://mtc.gov.mk/proekt%20za%20loklani%20patista%20lrcp>

**Person për kontakt nga Komuna e Kërçovës**

**Emilija Petkoska**

tel: 075212522

 e-mail: petkoskaemilija@gmail.com

**Person për kontakt nga Komuna e Kërçovës**

**Sabedin Emini**

tel: 076/363-910

 e-mail: sabiemini@gmail.com

**Person për kontakt nga Komuna e Kërçovës**

**Burim Kadriu**

tel: 071221943

 e-mail: burimkadriu@yahoo.com

**Person për kontakt, kryetar i bashkësisë vendore Greshnicë**

**Sefer Rahmani**

tel: 078/458-718

 e-mail:

**Person për kontakt, kryetar i bashkësisë vendore Dlapkin Dol**

**Veli Veliu**

tel: 071/318-134

 e-mail: